**Τα γράμματα Φφ, Ου**

**Μάθημα 10ο**

|  |  |  |
| --- | --- | --- |
| **Επίπεδο:** Α’ Τάξη  **5η Ενότητα :** Ρούχα  **Διάρκεια:** 2 ώρες | | |
| **Στόχοι μαθήματος:**   * Να αναγνωρίζουν ακουστικά και να προφέρουν σωστά τους φθόγγους Φφ και Ου * Να αναγνωρίζουν οπτικά και να γράφουν τα μικρά και κεφαλαίο γράμματα Φφ και Ου * Να κατανοούν και να διαβάζουν λεξιλόγιο που περιέχει Φφ και Ου και γράμματα που έχουν ήδη διδαχθεί. * Να χρησιμοποιούν το λεξιλόγιο για τα ρούχα για να φτιάξουν σύντομες φράσεις και να απαντούν στην ερώτηση «Τι φοράς;»   **Προφορικό Λεξιλόγιο**  παντελόνι, φούστα, μπλούζα, φόρεμα, πουκάμισο, παπούτσια, µπότες, γάντια, καπέλο, σακάκι/µπουφάν, κασκόλ.  **Λεξιλόγιο Συλλαβισμού:**  φρούτα, φόρεμα, φούρνος, καφέ, φράουλα, πουκάμισο, φούστα, φως, φοράω, φοράς.  **Ολική ανάγνωση:**  όχι, έχει, και  Προϋπάρχουσα γνώση:   * Φρούτα * Χρώματα * Τι σου αρέσει; | | |
| **Πορεία δραστηριοτήτων** | **Διδακτικά μέσα και υλικά/Οργάνωση τάξης-παιδιών:** |  |  |
| **Εισαγωγή (Διάρκεια: 10 λεπτά)**  Ο/Η εκπαιδευτικός καλωσορίζει τα παιδιά στην τάξη και τραγουδάνε το τραγούδι της έναρξης. Στη συνέχεια κάνει διάφορες ερωτήσεις όπως: ‘Τι φοράς’ για να αξιολογήσει τις προϋπάρχουσες γνώσεις των παιδιών. |  |  |  |
| **Αφόρμηση (10 λεπτά)**  Ο/Η εκπαιδευτικός παρουσιάζει μια εικόνα στα παιδιά που δείχνει το πάρτι της Φανής. Γίνεται ανάλυση της εικόνας μέσω ερωτήσεων π.χ. Ποια/ος είναι; Τι είναι; Τι χρώμα είναι; Τι φορά;  Ο/η εκπαιδευτικός τοποθετεί τις εικόνες με τα ρούχα που απεικονίζονται στην εικόνα στον πίνακα. Κάθε φορά καλεί τα παιδιά να επαναλάβουν τη σημασία με διαφορετική ένταση και ρυθμό. | Εικόνα μαθήματος  Εικόνες με τις λέξεις του προφορικού λεξιλογίου. |  |  |
| **Δραστηριότητα 1 (15 λεπτά)**  Αρχικά η/ο εκπαιδευτικός αναπαριστά ένα διάλογο μεταξύ της Φανής και της Άννας.  -Τι φοράς;  -Φοράω μια φούστα.  Στη συνέχεια καλεί 2-4 μαθητές να κάνουν το διάλογο στην ολομέλεια. Γίνεται εναλλαγή ρόλων.Έπειτατα παιδιά καλούνται να κάνουν το διάλογο σε δυάδες. | Φιγούρες Άννας και Φανής |  |  |
| **Δραστηριότητα 2 (10 λεπτά)**  Στη συνέχεια λέει στα παιδιά πως θα παίξουν το παιχνίδι ‘Αγγίζω τα ρούχα μου’, όπου θα λέει μια λέξη και θα επιδεικνύει ταυτόχρονα την ανάλογη εικόνα, τα παιδιά θα πρέπει κάθε φορά να αγγίξουν τα ρούχα τους αν φοράνε το ρούχο που αναφέρει η/ο εκπαιδευτικός. Στη συνέχεια η/ο εκπαιδευτικός αναφέρει μόνο τη λέξη και τα παιδιά καλούνται να κάνουν το ίδιο. |  |  |  |
| **Δραστηριότητα 3 (15 λεπτά)**  Ο/η εκπαιδευτικός λέει στα παιδιά πως θα παίξουν παιχνίδι θησαυρού. Τα παιδιά χωρίζονται σε ομάδες των 4 -5 παιδιών και παίρνουν από ένα φύλλο εργασίας όπου απεικονίζονται 4 είδη ρούχων. Η κάθε ομάδα θα πρέπει μέσα σε 3 λεπτά να εντοπίσει τις καρτέλες που απεικονίζουν τα ρούχα. Οι καρτέλες τοποθετούνται περίοπτα στην τάξη. (Αν ο αριθμός των παιδιών είναι μεγάλος θα μπορούσαν να αγωνιστούν 2 ομάδες κάθε φορά). Στο τέλος η κάθε ομάδα παρουσιάζει τις καρτέλες που βρήκαν στην/στον εκπαιδευτικό ονομάζοντας το κάθε ρούχο. Η νικήτρια ομάδα είναι αυτή θα μαζέψει όλες τις καρτέλες. | Καρτέλες λεξιλογίου |  |  |
| **Δραστηριότητα 6 (15 λεπτά)**  Η/ο εκπαιδευτικός δίνει το φύλλο εργασίας στα παιδιά όπου βρίσκεται το πιο κάτω κείμενο. Το κείμενο είναι γραμμένο και στον πίνακα. Αρχικά διαβάζει το τίτλο και καλεί τα παιδιά να μαντέψουν και να κυκλώσουν ποιο κατά τη γνώμη τους είναι το γράμμα που θα διδαχτούν σήμερα.  Το πάρτι της Φανής  Φανή: Φφφ! (Η Φανή φυσάει τα κεράκια)  Όλοι: Χρόνια πολλά!  Λένος: Έλα Φανή μια φούστα και ένα καφέ πουκάμισο.  Άννα: Από μένα ένα φόρεμα.  Φανή: Να το φορέσω τώρα;  Ελένη: Όχι τώρα! Ώρα για την τούρτα!  Αφού τα παιδιά εντοπίσουν το γράμμα η/ο εκπαιδευτικός γράφει το κεφαλαίο και μικρό Φφ στο πίνακα και καλεί τα παιδιά να γράψουν το γράμμα στον αέρα με την προτεινόμενη φορά και να επαναλάβουν το ήχο με διαφορετική ένταση και ρυθμό. Στη συνέχεια τα παιδιά καλούνται να κυκλώσουν τα Φφ στο κείμενο. | πίνακας  Φύλλο εργασίας, |  |  |
| **Δραστηριότητα 7 (10 λεπτά)**  Ο/η εκπαιδευτικός διαβάζει το κείμενο και ταυτόχρονα το μεταφράζει με την βοήθεια εικόνων. Έπειτα, ρωτάει τα παιδιά διάφορες ερωτήσεις π.χ. ‘Τι δίνει η Άννα στη Φανή;’ Η/Ο εκπαιδευτικός σε κάθε ερώτηση ζητά από τα παιδιά να εντοπίσουν την απάντηση στο κείμενο στην ολομέλεια. Στη συνέχεια λέει στα παιδιά να κάνουν την άσκηση 1 στο φύλλο εργασίας. Η/ο εκπαιδευτικός διαβάζει και εξηγεί τις οδηγίες. | πίνακας  Φύλλο εργασίας,  Καρτέλες λεξιλογίου |  |  |
| **Δραστηριότητα 8 (15 λεπτά)**  Ο/η εκπαιδευτικός γράφει τις λέξεις: φούστα, πουκάμισο, τούρτα στο πίνακα και τοποθετεί δίπλα τις αντίστοιχες εικόνες. Στη συνέχεια καλεί τα παιδιά να εντοπίσουν και να κυκλώσουν τις λέξεις αυτές στο κείμενο και να αναφέρουν τι έχουν κοινό. Έπειτα γράφει το ου στον πίνακα και λέει στα παιδιά να ακούσουν προσεκτικά καθώς διαβάζει τις λέξεις και να της αναφέρουν τι ήχο κάνει. Αφού εντοπίσουν το ήχο η/ο εκπαιδευτικός καλεί τα παιδιά να πουν το ήχο δυνατά, απαλά, ψιθυριστά. Έπειτα γράφει το ου με μικρά και κεφαλαία γράμματα και καλεί τα παιδιά να το γράψουν με τη σωστή φόρα στον αέρα και. | Εικόνες με λεξιλόγιο  <https://quizlet.com/_9v2pug?x=1qqt&i=1nuhtf> |  |  |
| **Δραστηριότητα 9 (10 λεπτά)**  Ο/η εκπαιδευτικός τοποθετεί στον πίνακα τις καρτέλες με το λεξιλόγιο συλλαβισμού και καλεί τα παιδιά να ονομάσουν τα αντικείμενα. Όταν παρουσιάσει όλο το λεξιλόγιο ο/η εκπαιδευτικός αναφέρει στα παιδιά πως θα παίξουν ένα παιχνίδι θα λέει την αρχη ή το τέλος της λέξης. π.χ ...μισό, φού\_\_\_ και τα παιδιά σε δυάδες θα πρέπει να γράψουν τη λέξη σε μια κόλλα Α4, στο τετράδιο τους ή σε πινακάκια παιχνίδια μπορούν να γίνουν στο Quizlet και Wordwall αν υπάρχει δυνατότητα προβολέα. | Εικόνες λεξιλογίου εξάσκησης συλλαβισμού: φράουλα, τα φρούτα, το πουκάμισο, η φούστα, η τούρτα  Δυάδες |  |  |
| **Δραστηριότητα 9 (20 λεπτά)**  Στη συνέχεια τα παιδιά καλούνται να συμπληρώσουν τις υπόλοιπες εργασίες στο φύλλο εργασίας. Στη συνέχεια συμπληρώνουν το τετράδιο οριστικού άρθρου. | Φύλλο εργασίας  Τετράδιο οριστικού άρθρου |  |  |
| **Κλείσιμο (10 λεπτά)**  Ο/η εκπαιδευτικός τοποθετεί τις καρτέλες με το λεξιλόγιο της ενότητας σε μια σακούλα. Τα παιδιά καλούνται όταν έρθει το ταχυδρομείο να ονομάσουν το ρούχο που απεικονίζει και να διαβάσουν την λέξη σωστά (οι λέξεις που μπορούν να διαβάσουν είναι: κασκόλ, πουκάμισο, φούστα, σακάκι, στολή, μάσκα, φόρεμα). Τα παιδιά είναι χωρισμένα σε δύο ή τρεις ομάδες ανάλογα με τον αριθμό των μαθητών. Η ομάδα που μπορεί να ονομάσει τις περισσότερες λέξεις κερδίζει. | σακούλα  Καρτέλες λεξιλογίου |  |  |